তারেক মাসুদ
তার পরিচালিত প্রথম স্বল্পদৈর্ঘ্য চলচ্চিত্র "সোনার বেড়ি" (১৯৮৫) এবং সর্বশেষ পূর্ণদৈর্ঘ্য চলচ্চিত্র "রানওয়ে" মুক্তি পায় ২০১০ সালে। চলচ্চিত্রে তার অবদানের জন্য ২০১২ সালে বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে। ২০১৩ সালে নিউ ইয়র্ক বিশ্ববিদ্যালয়ের এশিয়ান/প্যাসিফিক/আমেরিকান ইন্সটিটিউট এবং দক্ষিণ এশিয়া সলিডারিটি ইনিশিয়েটিভ তার চলচ্চিত্রের প্রথম উত্তর আমেরিকান 'ফিরে দেখা' অনুষ্ঠানের আয়োজন করে।
বাহানা (১৯৬৫-এর চলচ্চিত্র)
বাহানা একটি উর্দু ভাষার চলচ্চিত্র। তৎকালীন পূর্ব পাকিস্তান আমলে জহির রায়হান এর নির্মিত এই চলচ্চিত্রটি ১৯৬৫ সালের ১৬ এপ্রিল মুক্তি পায়। ছবিটিতে অভিনয় করেছিলেন কবরী সারোয়ার , রহমান, গরজ বাবু প্রমুখ। পাকিস্তান তথা বাংলাদেশের চলচ্চিত্রের ইতিহাসে এটি ছিল প্রথম সিনেমাস্কোপ চলচ্চিত্র। ছবিটি উর্দু ভাষায় নির্মাণ করার মধ্য দিয়ে জহির রায়হান পুরো পাকিস্তানে একজন বাঙালি চলচ্চিত্রকার হিসেবে বাঙালির নেতৃত্ব প্রতিষ্ঠা করেছিলেন। একটি স্থানীয় ইন্ডাস্ট্রিকে বাঁচাতে হলে এ ধরনের উদ্যোগ পরস্পর প্রতিযোগিতায় লিপ্ত দুটি ভাষাভিত্তিক জাতিগোষ্ঠীর মধ্যে বাঙালিদের নিঃসন্দেহে এগিয়ে দিয়েছিল।বাহানা ছবির সংগীত পরিচালনা করেন বাংলাদেশের বিখ্যাত সংগীত পরিচালক ও সংগীত শিল্পী খান আতাউর রহমান। ছবিতে চারটি গান রয়েছে। জহির রায়হান গানগুলো লেখেন ও আইরিন পারভীন , মুনির হোসেন, আহমেদ রুশদি ও মাসুদ রানা গানগুলোতে কন্ঠ দেন।